Jeg fik fra års-skiftet abonnement hos Telenor sammen med en fin ny telefon og et tablet-simkort, så dataene kunne deles. Det skulle være aktivt fra 1. januar... Det var det så ikke. Jeg måtte ringe ind d. 2. og næsten samtidigt virkede simkortet i telefonen. I min Ipad 2 var der dog ingen liv. Jeg spurgte supporten, hvorfor der ikke lige var det. Svaret var: 'De arbejder rigtig meget lige nu, og de er i gang. Det skal gerne blive aktivt om kort tid. Jeg kan dog ikke sige om, det er i morgen eller næste uge...'. Jeg tænkte efterfølgende, det lød underligt. Er et simkort ikke bare noget, der ligger i systemet og automatisk bliver aktiveret?
Der gik en uge mere og jeg ringer ind, for der er stadig ingen tjeneste på min tablet. Jeg ringer ind ved 18-tiden, men får hele tiden at vide supporten er lukket. Det står der altså ikke noget om på hjemmesiden. Der står faktisk, der er support til 19. Jeg kom til sidst igennem til en stakkel, der kunne fortælle, de var gået kl 17, og han ikke kunne hjælpe. Lagde dog en besked til call-back med simkort-nr..
Her en uge efter ringer jeg ind igen (har været ude på forretningsrejse). Der er stadig ingen forbindelse på tablet. Jeg kommer igennem, men desværre er de gået for i dag kl. 16.45. Jeg får besked på at ringe igen... Nu hopper min kæde altså af. Hvor svært kan det være at aktivere et simkort, der skulle have aktiveret d. 1. januar? Jeg får nok ikke et nedslag i prisen, da det er et kombi-produkt med fri tale og 10 gigabyte data. Jeg kan kun anbefale andre at holde sig langt væk ift. service samt fleksibilitet. Desuden er telefon-systemet håbløs at finde rundt i. Jeg er blevet kørt rundt mellem privat og erhverv-support... Samtidig med der skal høres på Telenors egne reklamer... Lige her virker de ikke, tværtimod.

Updatering efter svar fra Telenor samt kontakt til support d. 21. januar, 2014:

Hej Jonatan,

Og tak for respons. Jeg fik i dag fat i kundeservice, men må vedholde min ene stjerne. Det, Telenor gør, er simpelthen  ikke i orden, og jeg kan se, der er mange lignende sager, hvor der meldes forskelligt ud, når der ringes til jeres support.

Jeg kom i dag igennem indenfor normal support-tid. Endnu en gang ringede jeg til erhverv. Kom endelig igennem og fik så at vide: 'Du skal tale med erhverv...'. Ja, det var også dem jeg ringede til!
Herefter bliver jeg stillet videre til Jacob, der så endelige er den 'rigtige' og kan aktivere mit sim-kort efter 21 dage... Hvor jeg ringede første gang d. 2. januar...! Jeg ville så gerne have svar på, hvordan kan det være mit sim-kort ikke blev aktiveret. Svar fra Jacob, efter jeg var på standby: 'Nogle sim-kort bliver det automatisk aktiveret, andre skal man ringe ind for at aktivere...'. Ok, hvordan kan man så se, hvilket man har fået og hvad man skal gøre, for i følgeskrivelsen til mit stod der bare, det skulle sættes i...? Jacob: 'Det kan man ikke... Men hvad er problemet, nu er det jo aktivt...'. Jeg prøvede så på bedste dansk at forklare, det ikke er en måde at drive seriøs forretning på... Her brillierer Jacob så ved at sige: 'Jeg kan ikke forstå, hvorfor du ikke bare ringede ind d. 2. januar, hvis det er så vigtigt...'. Det var så nemt at svare på, for DET GJORDE JEG JO OGSÅ...! Jeg savner ord... Bedømmelse af support ift. at henvise andre til Telenor udfra sidste samtale, hvor 10 er helt sikkert og 0 aldrig nogensinde... Tja gæt, kan kun blive en NULLER staves 0! Mage til useriøse foretagenede... Typisk vender tingene anderledes, når retur-ret, dato for betaling af regninger m.v. skal overholdes. Det er der styr på! Men ikke at ens produkt virker fra den dato, hvor abonnementet skal betales.

Update d. 22. januar 2014:

Nu virker mobilen ikke! Telenors erhvervs-support har lavet aktivering af mit tablet-simkort som en overflytning, og dermed sat telefon-simkortet ud af spillet....? Jamen, kan kun sige, flot! Hvor svært kan det være? Har lige ringet ind. På nettet kan man igen se, deres support på erhvervssiden har åben helt til kl. 20 - Også til fejlretning. Dog kan denne type fejl ikke rettes. Det er kun indtil kl. 17...
Jeg kan på det kraftigste ikke anbefale Telenor udfra denne behandling, og den tid jeg skal spilde på denne sag. Jeg skal sørge for den øvrige ledelse i mit firma bliver bekendt med jeres omfattende mangler... Og ja, vi er et meget stort firma (C20)...